Bog of Allen

Bog of Allen (irsk: Móin Alúine)«Móin Alúine / Bog of Allen», Placenames Database of Ireland er en stor område med nedbørsmyr sentralt på øya Irland, mellom elvene Liffey og Shannon. Myrområdet utgjør 958 km², og strekker seg inn i grevskapene Offaly, Kildare, Laois og Westmeath i Irland. «Bog of Allen Map and Guide», Irish Peatland Conservation Council. Arkivert fra originalen den 19. mai 2011 De store kanalene Grand Canal og Royal Canal går gjennom området Bog of Allen.

Gjennom historien har folk i Irland skåret torv fra myrene og brukte den til å koke og steke mat og varme opp boliger. Torv («brunt gull», som det tidvis kalles)«Brown Gold», Bórd na Móna Living History høstes mekanisk i stor skala av Bord na Móna, et statseide industriselskap  for torvproduksjon. Området har milevis med smalsporede industrielle jernbaner for transport av torv til prosessanlegg og torvdrevne kraftverk. I tillegg brukes skjæredelene som areal for beite.Clarke, Donal (2010): Brown Gold - A History of Bord na Móna and the Irish Peat Industry. Hume Avenue, Park West, Dublin 12: Gill & Macmillan; s. 70.

 Naturvern 
The Irish Peatland Conservation Council beskriver myren som «et viktig område av torvmark, like mye en del av irsk naturarv som Kellsboken.»Bog of Allen Survey (PDF), Irish Peatland Conservation Council Myrområdene er i sterkt redusert etter århundrer med industriell utnyttelse og nylige inngrep fra urban utvikling.Atkins, William (2023): «Bogland. Climate change and the peat industry’s dying days», Harper's Magazine Utnytting av torvmarker for drivstoff har pågått i Irland i 400 år. I dag har tradisjonell torvskjæring, mekanisk torvskjæring og industriell torvutvinning stått for et svimlende tap på 47 % av det opprinnelige torvarealet i Irland. Dette representerer over en halv million hektar land.«Over-Exploitation of Peatlands for Peat», Irish Peatland Conservation Council«Brief History of the Peat Industry in Ireland», Bórd na Móna Living History 10. oktober 2017

 Arkeologisk betydning 
Torvområdene i Bog of Allen inneholder en verdifull del av den arkeologiske registreringen.Archaeological Finds (PDF), Bórd na Móna. 2001. Arkivert fra originalen (PDF) den 19. november 2007. På grunn av de særskilte bevaringsforholdene innenfor torv, blir mange artefakter som normalt ikke ville ha overlevd likevel blitt bevart; blant disse er det trekonstruksjoner og andre lignende gjenstander. I mange deler av Bog of Allen har industriell utfresing av torv avdekket arkeologiske levninger.«Peatland», Archaeological Development Services. Arkivert fra originalen den 26. mars 2010. Slike særegne levninger er gangveier bygd av tømmer og planker fra jernalderen og varte inn i middelalderen som tillot mennesker og dyr å krysse de vidstrakte områdene med torvmark, noe som kan gi et innblikk i økonomien og levemåten til samfunnene som fantes rundt myren. Bevaringsforholdene i myrer bevarer også en rekke forhistoriske miljøbevis som pollen, plante-DNA og plantemakrofossiler som ofte studeres sammen med arkeologiske bevis for å informere om miljøet på og rundt myren.Parducci, Laura; Väliranta, Minna et al. (19. januar 2015): «Proxy comparison in ancient peat sediments: pollen, macrofossil and plant DNA», Royal Society Publishing, DOI:10.1098/rstb.2013.0382«The bog brings the past, good or bad, to life», Independent.ie 10.november 2005«My Raised Bog» (PDF), Irish Peatland Conservation Council

 Referanser 

Eksterne lenker
  Irish Peatland Conservation Council Irlands råd for bevaring av torvlandsskap
 «The Hill of Allen», Ian Middleton

Kategori:Offaly
Kategori:Kildare
Kategori:Laois
Kategori:Westmeath
Kategori:Republikken Irlands geografi